
KITÖLTÉSI ÚTMUTATÓ A MEGHATALMAZÁS ÖNKORMÁNYZATI ADÓÜGYEKBEN ŰRLAPHOZ
(ASP-ADÓ-MHT)
A nyomtatványt valamennyi fejezet (előlap, főlap, tanúk adatai) kitöltését követően lehetséges benyújtani.
Előlap
A beküldő adatai (a személyazonosító igazolványban, lakcímkártyán lévő adatok alapján neve, születési neve, anyja neve, születési helye, ideje, címe, tartózkodási helye, levelezési címe, adóazonosító jele, email címe, telefonszáma, meghatalmazotti minőség, elektronikus kapcsolattartás engedélyezése, előzmény információ).
Főlap
Jelölni szükséges a meghatalmazás módját.
Az adózó a képviselet ellátására állandó- vagy eseti meghatalmazást adhat. Az eseti meghatalmazás nem állandó jellegű képviseletre, hanem meghatározott eljárás során vagy eljárási cselekmény tekintetében jogosítja a meghatalmazottat képviseletre.
I. 	Meghatalmazó adatai
Jelölni szükséges meghatalmazó jellegét, majd ennek megfelelően nevét, anyja nevét, születési helyét és idejét, adóazonosító jelét/adószámát, lakóhelyét/székhelyét, levelezési címét, bankszámlaszámát, e-mail címét és telefonszámát, illetve ha a benyújtótól eltér, abban az esetben a bejelentést kitöltő nevét, telefonszámát, elektronikus levelezési címét szükséges feltüntetni.
II. 	Meghatalmazott adatai
Jelölni szükséges a meghatalmazott eljárási jogosultságának jellegét (önálló vagy együttes képviseletre jogosult).
Jelölni szükséges meghatalmazott jellegét, majd ennek megfelelően nevét, anyja nevét, születési helyét és idejét, adóazonosító jelét/adószámát, lakóhelyét/székhelyét, levelezési címét, bankszámlaszámát, e-mail címét és telefonszámát, illetve ha a benyújtótól eltér, abban az esetben a bejelentést kitöltő nevét, telefonszámát, elektronikus levelezési címét szükséges feltüntetni.
III. 	Képviselet adatai
A képviselet jogcímét, a képviselet kezdetét-végét és a meghatalmazás tárgyát, jogkörét szükséges feltüntetni.
IV. Felelősségem tudatában kijelentem, hogy a kérelemben közölt adatok a valóságnak megfelelnek.
Az adatlapokon a benyújtó aláírásával büntetőjogi felelőssége tudatában nyilatkozik arról, hogy az adóhatóság részére szolgáltatott adatok megfelelnek a valóságnak. Amennyiben nem elektronikusan nyújtja be a kérelmét, úgy az aláírás nélkül érvénytelen.
Tanúk adatai
Képviselőt a beküldő saját nevében hatalmazhat meg elektronikus úton. Minden más esetben a meghatalmazást ki kell nyomtatni és teljes bizonyító erejű magánokiratba vagy közokiratba kell foglalni.

